एलओसी के करीब 35 बारूदी सुरंगों में विस्फोट  
जम्मू-कश्मीर के पुंछ जिले में नियंत्रण रेखा से सटे जंगलों में भीषण आग लग जाने से 35 से ज्यादा बारूदी सुरंगों में विस्फोट हो गया।
जम्मू-कश्मीर के पुंछ जिले में नियंत्रण रेख से सटे जंगलों में भीषण आग लग जाने से 35 से ज्यादा बारूदी सुरंगों में विस्फोट हो गया लेकिन इससे जानमाल के किसी नुकसान की कोई खबर नहीं है।  अधिकारियों ने बताया कि पाक अधिकृत कश्मीर के रावलकोट में आग लगी और यह अचानक चकन दा बाग के करीब भारतीय सीमा के इस पार के जंगलों में फैल गई। उन्होंने बताया कि घुसपैठ रोकने के लिए सेना द्वारा बिछाई गई 35 से ज्यादा बारूदी सुरंगों में आग की गर्मी से विस्फोट हो गया जिससे सीमावर्ती इलाकों में रहने वाले निवासियों में दहशत फैल गई।  अधिकारियों ने बताया कि सेना के जवानों, वन अधिकारियों और स्थानीय लोगों ने मिलकर आग को काबू में किया। उन्होंने कहा कि आग से जान-माल को कोई नुकसान नहीं हुआ।